Seksiskandaalin ryvettämä prinssi Andrew vajosi sotasankarista brittihovin hylkiöksi – 60 vuotta täyttävän prinssin suurimmat kohut! | Seiska
19.02.2020 05:59
Nykyään Britannian prinssi Andrew tunnetaan lähinnä seksuaalirikossotkuistaan ja skandaalinkäryisistä suhteistaan. Nuoruudessaan prinssi oli kuitenkin villi playboy-prinssi, joka teki kunnioitettavaa uraa Yhdistyneiden kuningaskuntien sotavoimissa.
Andrew liittyi Ison-Britannian laivastoon vuonna 1979. Kolme vuotta myöhemmin syttyi Falklandin sota, joka vei myös prinssin taisteluiden keskelle. Hän palveli Argentiinan itäpuolella sijaitsevalla saarella helikopterilentäjänä.
Aluksi Ison-Britannian pääministeri Margaret Thatcher vaati, että 19-vuotias prinssi lähetettäisiin sodasta kotiin, mutta hovi oli toista mieltä. Andrew ja hänen äitinsä, kuningatar Elisabet II vaativat, että prinssiä olisi kohdeltava kuin muitakin brittimiehiä.
Myöhemmin Andrew on kiitellyt, että selvisi reissusta ylipäätään hengissä. Sodassa hän oli joutua muun muassa omien ampumaksi helikopterin ohjaimissa.
Prinssi palveli laivastossa lopulta 22 vuotta, ja sen vuoksi hän on oikeutettu noin 24 000 euron eläkkeeseen. Rahat tulevat tarpeeseen, sillä 19. päivä helmikuuta 60 vuotta täyttävä Andrew on menettänyt hovin maksamat edustuskorvaukset viime aikojen kohujen myötä.
Kuningattaren suosikki!
Buckinghamin palatsissa syntynyt prinssi Andrew teki historiaa jo ensi parkaisullaan: hän oli ensimmäinen hallitsevalle monarkille syntynyt lapsi yli sataan vuoteen.
Usein on todettu, että Andrew olisi kuningatar Elisabet II:n suosikkilapsi. Lämpimistä väleistä kertoo, että vain kaksi päivää hovista eroamisen jälkeen äiti ja poika bongattiin yhteiseltä ratsastusretkeltä.
Yli tuhat naista!
Prinssi Andrew’n on sanottu olleen yli tuhannen naisen kanssa. Häneen on yhdistetty muun muassa rokkarinäyttelijä Courtney Love, poppari Kylie Minogue ja useampi Bond- ja Playboy-tyttö.
Yksi Andrew’n salarakkaista on myös suomalaisille tuttu: Jasper Pääkkösen nykyinen puoliso, filippiiniläismalli Alexandra Escat.
Lue myös: Jasper Pääkkönen iski prinssi Andrew’n salarakkaan: kiihkeää suutelua Helsingissä espanjalaismallin kanssa – kuva!
Pehmoporno esti naimakaupan!
Andrew seurusteli näyttelijä Koo Starkin kanssa 1980-luvun alussa. Naimakauppa sai uskomattoman käänteen, kun paljastui, että Koo oli tehnyt pehmopornoksi katsotun elokuvan. Kohu oli valmis, ja pari pakotettu eroamaan. He ovat kuitenkin pysyneet ystävinä. Andrew on ex-heilansa lapsen kummisetä, ja Koo on puolustanut prinssiä pedofiilikohun keskellä.
Aloittivat erojen sarjan!
Vuonna 1986 bileprinssi saatteli vihille Sarah Fergusonin. Onni kesti 1990-luvun taitteeseen, kunnes prinssi aloitti erojen sarjan hovissa. Andrew kertoi asumuserostaan vuonna 1991, ja pian seurasivat perässä veli Charles ja sisko Anne.
Fergie aiheutti eron jälkeen valtavia kohuja. Ikimuistoisimpia ovat skandaalikuvat, joissa uusi sulho imi puolialastoman herttuattaren varpaita. Kuvien myötä Fergie sai entisen appiukkonsa, prinssi Philipin ikuiset vihat niskaansa.
Lue myös: Herttuatar Sarahin seksileikit aiheuttivat ilmiriidan prinssi Philipin kanssa - prinsessa Eugenien häissä luvassa sietämätön kohtaaminen: onko sotakirveet haudattu?
Erosta huolimatta Andrew ja Fergie ovat pysyneet läheisinä. Ex-pariskunta on jopa asunut saman katon alla vuodesta 2008, ja onpa heidän spekuloitu palaavan yhteen kuningattaren kuoleman jälkeen.
Tyttäristä hovin uudet tähdet!
Andrew´n ja Fergien avioliitto tuotti kaksi lasta: prinsessa Beatricen, 31, ja prinsessa Eugenien, 29. Vuonna 2018 Eugenie meni naimisiin liikemies Jack Brooksbankin kanssa. Isosiskon on määrä tanssia häitään kiinteistöpohatta Edoardo Mapelli Mozzin kanssa tulevana keväänä. Viime aikoina on huhuttu, että kun Sussexin herttuapari Harry ja Meghan hyppäsi pois edustustehtävistä, prinsessakaksikko ottaisi suuremman roolin hovissa.
Lue myös: Seksiskandaalimiljonääri Jeffrey Epsteinin ja prinssi Andrew'n läheiset välit kostautuvat: prinsessa Beatrice kärsii isänsä takia!
Ystävyys pedofiilimiljonääriin pilasi elämän!
Kaikki muuttui Andrew’n elämässä vuonna 2011, kun prinssi yhdistettiin pedofiilimiljonääri Jeffrey Epsteiniin. Andrew’n epäiltiin käyttäneen hyväksi 17-vuotiasta tyttöä.
Prinssi vältti syytteet, mutta kohu syttyi uudestaan viime vuonna. Sen seurauksena Andrew antoi haastattelun, jossa yritti puhdistaa maineensa. Seuraus oli katastrofi, ja pian hylkiöherttua pakotettiin eroamaan hovin edustustehtävistä. Maine ei näytä olevan puhdistumaan päin, sillä hiljattain uutisoitiin, ettei Andrew ole suostunut auttamaan millään lailla FBI:ta seksuaalirikostutkinnassa.
Lue myös: Paljonkertova kuva! Seksiskandaalin ryvettämä prinssi Andrew on nöyrää poikaa kuningatar Elisabetin perässä!
Miljoonien omaisuus!
Erottuaan hovista Andrew menetti 290 000 euron vuositulonsa. Myös prinssin 45 miljoonan omaisuus joutui luupin alle pedofiilikohun myötä. Prinssin omistuksiin kuuluu muun muassa huvilat Englannin Windsor Parkissa ja Sveitsissä.
Kuvat: All Over Press, Getty Images ja Seiskan arkisto
Hirttäytyneen miljardöörin kuolema nosti vanhan skandaalin esiin – tarjosiko Jeffrey Epstein alaikäisen seksipalveluja prinssi Andrew’lle?! Hirttäytyneen miljardöörin kuolema nosti vanhan skandaalin esiin – tarjosiko Jef…
Ex-pari edusti yhdessä! Seksiskandaalin ryvettämä herttuatar Sarah Ferguson ja prinssi Andrew rakastuivat uudelleen! Ex-pari edusti yhdessä! Seksiskandaalin ryvettämä herttuatar Sarah Ferguson ja p…